Diari Oficial de la Generalitat Valenciana


Sumari del DOGV 3213, del 30-03-1998 (1998/2380)

RESOLUCIÓ de 20 de març de 1998, de la Direcció General d’Ensenyaments Universitaris i Investigació, per la qual s’estableixen els terminis per a la realització de les proves d’aptitud per a l’accés a la universitat durant aquest curs 1997/98.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3213

Data del DOGV
:   30-03-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/2380


Data del document
:   20-03-1998

Organisme emissor
:   Conselleria de Cultura, Educació i Ciència

Tipus de document
:   Resolució

Correcció d'errades

RESOLUCIÓ de 20 de març de 1998, de la Direcció General d'Ensenyaments Universitaris i Investigació, per la qual s'estableixen els terminis per a la realització de les proves d'aptitud per a l'accés a la universitat durant aquest curs 1997/98. [1998/X2380]
  
L'ordre de 9 de juny de 1993 (BOE de 10.06.93), sobre proves d'aptitud per a l'accés a facultats, escoles tècniques superiors i col·legis universitaris, disposa que els exàmens de les convocatòries de juny i setembre d'aquestes proves es realitzaran al lloc i en la data que la universitat establisca, dins dels terminis que reglamentàriament es determinen anualment per a cada convocatòria. En conseqüència, resulta necessari fixar, amb l'antelació suficient, els límits temporals de les proves que hagen de realitzar-se durant aquest curs 1997/98, de forma que els centres puguen programar de manera adequada les activitats de fi de curs i que la realització d'aquestes no afecte el normal desenvolupament de les activitats ordinàries pròpies de cada universitat.
  
Per això, en funcions de les competències atribuïdes en l'article 19 del Reglament Orgànic i Funcional de la Conselleria de Cultura, Educació i Ciència, segons la redacció donada pel Decret 293/1997, de 25 de novembre, resolc:
  
Primer
  
Les dates límits per a la recepció, per les corresponents universitats públiques, de les actes d'avaluació dels alumnes del Curs d'Orientació Universitària de centres privats i públics seran, en la convocatòria de juny, el 12 de juny, i en la convocatòria de setembre, el 8 del mateix mes.
  
Segon
  
Les proves d'aptitud per a l'accés a la universitat i la notificació de les qualificacions corresponents hauran de realitzar-se abans del 30 de juny, en la convocatòria de juny, i amb anterioritat al 30 de setembre, en la convocatòria de setembre.
  
Tercer
  
Les universitats públiques establiran les dates i els terminis per a la inscripció dels alumnes i l'inici de les proves. Les dades i els terminis hauran d'estar exposats, amb la màxima publicitat possible, en tots el centres de cadascuna de les universitats, comunicant-ho així mateix a la Direcció General d'Ensenyaments Universitaris i Investigació per a la seua publicació en el Diari Oficial de la Generalitat Valenciana.
  
València, 20 de març de 1997.- La directora general d'Ensenyaments Universitaris i Investigació: Carmen Martorell Pallás.